Sperdatum vir belastingopgawes om die draaiArgieffoto Hierdie Saterdag is die laaste Saterdag wat belastingbetalers hul opgawes by die Suid-Afrikaanse Inkomstediens (SAID) kan indien. Sandile Memela, woordvoerder van die SAID, het gesê 25 takke van die SAID sal op 21 November landswyd langer oop wees, “in afwagting van ŉ toenemende aantal belastingbetalers wat bystand benodig om hul opgawes in te dien”. Die kantore sal van 08:00 tot 13:00 oop wees by die betrokke 25 takke in verskillende provinsies. Memela het gesê duisende belastingbetalers het verlede week na SAID-kantore gestroom om ter elfder ure hulle belasting in te dien. Meer as 3.7 miljoen belastingbetalers het reeds hul opgawes ingedien, dit is ŉ geringe toename van data in 2014. Na raming dien ongeveer 24 000 belastingbetalers daagliks hul opgawes in en na verwagting sal dié getal ook toeneem in oploop tot die finale sperdatum op 27 November. Memela het gesê “slegs kwessies wat met die indien van opgawes verband hou”, sal hanteer word.